**Skelbiamas konkursas direktoriaus pavaduotojo ugdymui pareigoms užimti**

2021-12-30

1. Panevėžio regos centras „Linelis“ skelbia konkursą direktoriaus pavaduotojo ugdymui pareigoms užimti (1 pareigybė, 40 val. per savaitę).

2. Pareigybės lygis – A2. Direktoriaus pavaduotojo pareiginės algos pastoviosios dalies koeficientas bus nustatomas vadovaujantis 2017 m. sausio 17 d. XIII-198 valstybės ir savivaldybių įstaigų darbuotojų ir komisijų narių darbo apmokėjimo įstatymu su vėlesniais pakeitimais, atsižvelgiant į įstaigoje ugdomų mokinių skaičių, pedagoginio darbo stažą ir veiklos sudėtingumą (galimas koeficiento intervalas – 12,23 – 12,27).

3. Darbo sutartis neterminuota nuo 2022 m. vasario 1 d.

**PAGRINDINĖS PAREIGŲ FUNKCIJOS**

1.Organizuoja metinio veiklos, strateginio, ugdymo plano sudarymą ir įgyvendinimą.

2. Koordinuoja pedagoginių darbuotojų darbą, teikia metodinę, profesinę pagalbą, skatina mokytojus taikyti inovatyvius vaikų ugdymo metodus, tobulinti kvalifikaciją.

3. Sudaro pedagoginiams darbuotojams darbo grafikus, veda darbo laiko apskaitos žiniaraštį.

4. Stebi ir vertina ugdymo procesą ir rezultatus, numato žingsnius ugdymo kokybės gerinimui.

5.Administruoja elektroninį dienyną, rengia ataskaitas.

6. Rengia ir įgyvendina projektus, stiprina įstaigos įvaizdį.

7. Valdo, kaupia, analizuoja, sistemina, apibendrina informaciją ir rengia reikalingus įstaigos vidaus tvarkomuosius, informacinius dokumentus bei išvadas.

8. Planuoja ir organizuoja ugdymo kokybės įsivertinimo procesą.

9. Koordinuoja STEAM veiklą, nuotolinį ugdymą, neformalųjį vaikų švietimą, bendradarbiavimą su socialiniais partneriais.

10. Rūpinasi ugdyto turinio skaitmenizavimo procesais, lauko edukacinių aplinkų tobulinimu.

11. Užtikrina demokratinį mokyklos valdymą, etikos normų laikymąsi, skaidriai priimamus sprendimus, bendruomenės narių informavimą bei užtikrina lopšelio-darželio veiklą reglamentuojančių dokumentų įgyvendinamą.

**KVALIFIKACINIAI REIKALAVIMAI PRETENDENTAMS**

 1.Turėti ne žemesnį kaip aukštąjį koleginį ar jam prilygintą išsilavinimą.

 2. Turėti ikimokyklinio ar/ir priešmokyklinio ugdymo pedagogo kvalifikaciją ir ne mažesnį kaip 3 metų ikimokyklinio ar/ir priešmokyklinio ugdymo pedagoginio darbo stažą.

3. Turėti ne mažesnę kaip vienų metų vadovavimo asmenų grupei (grupėms) patirtį.

4. Žinoti ikimokyklinio ir priešmokyklinio ugdymo procesą reglamentuojančius Lietuvos respublikos įstatymus, Vyriausybės nutarimus, Lietuvos respublikos švietimo ir mokslo ministro įsakymus bei kitus pareigoms atlikti teisės aktus.

5. Mokėti gerai naudotis informacinėmis technologijomis.

6. Gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 reikalavimus.

**PRETENDENTAI PRIVALO PATEIKTI DOKUMENTUS**

1.Prašymą leisti dalyvauti konkurse.

2. Asmens tapatybę patvirtinantį dokumentą ir jo kopiją.

3. Išsilavinimą patvirtinantį dokumentą ir jo kopiją, kitus dokumentus, patvirtinančius pretendento atitiktį kvalifikaciniams reikalavimams bei prioritetams (jei tokius turi).

4. Pedagoginio darbo stažą ir (ar) vadybinio darbo stažą įrodančius dokumentus ir jų kopijas.

5. Gyvenimo aprašymą (CV).

6. Motyvacinį laišką.

7. Užpildytą pretendento anketą (VATIS sistemoje).

8. Gali pateikti buvusių darboviečių rekomendacijas.

**PRETENDENTŲ ATRANKOS BŪDAS** – pakalbis žodžiu. Atrinkti pretendentai bus pakviesti atrankai el. paštu ir/ar telefonu. Atranka planuojama 2022 m. sausio mėn. 14 d.

Norintieji dalyvauti atrankoje dokumentus privalo pateikti per Valstybės tarnybos valdymo sistemą (per VATIS Prašymų teikimo modulį) <https://www.testavimas.vtd.lt>

 Dokumentų originalai pateikiami atrankos dieną.

 Dokumentai teikiami 14 kalendorinių dienų nuo skelbimo paskelbimo Valstybės tarnybos departamento svetainėje dienos**iki 2022 m. sausio 13 d.**

 Pretendentai, atitinkantys konkurso reikalavimus, bus informuojami ir kviečiami pokalbiui.

 Išsamesnė informacija telefonu 8 45 433410 arba el. paštu linelisrc@yahoo.com

|  |
| --- |
|  |

Direktorė Vera Janikūnienė